Vuoden 1964 Maailmannäyttely.
Kuvitelkaa tavalliset karnevaalit, jotka lastataan rakettiin -
ja singotaan tulevaisuuteen, niin läheltä liippaa.
Sellaiselta luokkaretkeltä ei tahtonut palata kotiin.
Tervetuloa Futurama II:een, matkalippuunne huomisen maailmaan.
Siistiä. - Onpa mahtavaa.
Vedenalaiset junat yhdistävät mantereet ja luovat kauppayhteyksiä.
Minä haluan elää veden alla!
Pidättelisit hengitystäsi hakiessasi postia.
Minä teen jo niin. Postilaatikkomme on roskanurkan vieressä.
Katsokaa pikkuisia tulevaisuuden ihmisiä.
Heippa, tulevaisuuden ihmiset!
Pysy laitteen sisällä, Harriet.
Kauhea jättiläinen!
Paetkaa, tulevaisuuden ihmiset! Jättimäinen ilonpilaaja hyökkää!
Hra Horatio, Harriet ja Janie häiritsevät muita.
Älkää häiritkö tulevaisuutta, lapset.
Pilaatte päivän viimeisen ihmeellisen vetonaulan.
Voitteko uskoa, mitä kaikkea olemme nähneet?
Robottipalvelijoita, sähköautoja, satelliitteja!
Kuvitelkaa, mitä kaikkea voisin vakoilla avaruudesta.
Kunpa voisin syödä kaikkea outoa tulevaisuuden ruokaa.
Mikä ihme on belgialainen vohveli?
Minä arvelen, että se on vohveli, joka saattaa olla peräisin Belgiasta.
Vau.
No niin, luokka. Kirjatkaa muistiin ajatuksianne tehtävää koskien.
Mikä on jännittävintä tulevaisuudessa sen perusteella, mitä näitte täällä?
Mikä on tulevaisuudessa jännittävintä? Ihan kaikki.
Aikaa on viisi minuuttia. Kynät sauhumaan!
Mikä on tulevaisuudessa jännittävintä?
Avaruussukkulat, sähköhammasharjat...
En osaa päättää. Keskity, Harriet.
Tulevaisuudessa jännittävintä on...
En voinut uskoa sitä.
Ensimmäistä kertaa minulla,
tulevalla kirjailijalla Harriet M. Welschillä oli -
kirjoituskramppi.
Tahdon olla vain Tahdot olla vain
Tahdomme olla vain
Olen, kuka haluan
Itsenäisesti
En hiuksia leikkaa
Ja puen mitä huvittaa
On kivaa olla oma itseni
Tahdo olla en Tahdo olla et
Emme tahdo kuulla käskyjä
"HUOMISEN MAAILMA"
SALAPOLIISI HARRIET
PERUSTUU LOUISE FITZHUGH'N KIRJAAN
Jos halusin keksiä parhaan idean esitelmääni varten,
minun piti tarkastella asioita eri tavalla.
Hienoa, mutta älä lopeta.
Näytä, mihin pystyt, tulevaisuus.
Ei huolta. Minulla on rakettireppulupa.
Määränpääni on tuossa. Heippa.
Vau. Tomaattileipä tulevaisuudesta.
Herkullista.
Robotti-Golly. Mikä sinusta on jännittävintä tulevaisuudessa?
Minut on ohjelmoitu olemaan vastaamatta tuohon,
sillä hyvä salapoliisi selvittää asiat itse.
En tarvitse lisää ideoita, vaan yhden täydellisen idean.
Kaikki muut kirjoittivat huolettomina.
Jopa Pinky Whitehead.
Hra Horatio.
Olen jo valmis. Jos kenelläkään on vaikeuksia,
voin auttaa heitä.
Juokse järveen, Marion.
Miten minusta voi tulla suuri kirjailija, jos en voi kirjoittaa tulevaisuudesta -
tulevaisuutta pursuavassa paikassa?
Aika loppui.
Meillä on hieman aikaa ennen kuin palaamme takaisin.
Kuka haluaisi maistaa belgialaista vohvelia?
Kuulostaapa hauskalta.
Kyllä!
Oletko kunnossa, Harriet?
Olen.
Hei! Otitko sinä minusta kuvan?
Hei!
Mennään, Harriet. Tulevaisuuden vohvelit odottavat.
Näittekö tuon? Mikä urkkija!
Niin, Harriet. Kuka vakoilisi toisia ilman lupaa?
Niinpä! Seuraan häntä ja otan selvää.
Älä tee sitä. Jos hra Horatio saa tietää, että lähdit,
vietät tulevaisuutesi jälki-istunnossa.
Olet oikeassa, Sport. Keksikää jokin veruke.
Ole Golly sanoi kerran: "Jos tarina johtaa, sitä pitää seurata."
Anteeksi.
Kiinni jäit!
Mitä ihmettä?
Miksi otit minusta kuvan lupaa kysymättä?
En ottanut kuvaa sinusta.
Otitko kuvan ryttäämästäni paperista?
Sinä näet siinä paperin. Minä näen totuuden.
Roskat, säröt, huomaamattomat asiat. Ne ovat taidetta.
Olen valokuvaaja.
Et sinä ymmärtäisi. Olet pelkkä pentu.
Vai pentu? Olet ehkä 14-vuotias.
Pitää mennä. On tarpeeksi kamalaa olla täällä.
En halua jumiutua sinunkin seuraasi.
Miksi olet täällä, jos täällä on niin kamalaa?
Vanhempani ovat Kodak-paviljongin työntekijöitä. He häikäisevät maajusseja,
ja minä yritän löytää jotain aitoa teennäisyyden seasta.
Miksi on teennäistä toivoa parempaa tulevaisuutta?
En usko tulevaisuuteen.
Minä en usko töykeyteen.
Nauti näyttelystä, pentu.
Niin nautinkin.
Kun kirjoitan palkintoesseeni siitä,
miten ihmeellinen tulevaisuudesta tulee,
jopa sinun kaltaisesi uskoo siihen.
Jos ihminen saisi lapsen tiiliseinän kanssa, se olisi tuollainen.
Janie! Sport!
Juhuu, Marion! Missä olet?
Seison penkillä! Ala kannella!
En tiennyt, mitä tehdä.
Olin kadottanut inspiraationi, ja nyt olin itse kateissa.
Belgialaisia vohveleita!
Miten roskakuvaus sujuu?
En tarkoittanut, että kuvasi ovat roskia, vaan...
Mitä haluat?
Olin täällä luokkani kanssa. En tiedä, mistä kirjoittaisin esseeni.
Sitten näin sinut ja ajattelin: "Minua ei vakoilla ilman lupaa."
Nyt olen eksyksissä.
Auttaisitko minua etsimään luokkani?
En.
Onko sinulle kerrottu, ettet ole kovin kiltti ihminen?
Vanhempani voivat auttaa. Mennään kysymään.
Hyvä on sitten. Hienoa.
Olen muuten Harriet.
Minun nimeni on Chuck.
Olen maistanut tulevaisuutta, Janie.
Se tulee Belgiasta vohvelin muodossa.
Se muuttaa maailmaa.
Keskity, Sport. Meidän pitää löytää Harriet.
Keskitytään. Etsitään hänet.
Kirjoitin Harrietin nimen vohveliin kermavaahdolla ja jätin sen tiskille.
Alla olevassa lautasliinassa lukee: "Tapaa meidät..."
HARRIET TAPAA JANIE
Onko tuo lautasliinani?
Miten Harriet löytää meidät nyt?
Saatatte tunnistaa kuvassa -
maailman kuuluisimman sirkuspellen.
Hymyä suuhun, pelleseni.
Olet maailman suurimmassa valokuvassa.
Korkeampaa täällä on vain Royal Tire -maailmanpyörä.
Chuck.
Hei, kulta.
Odotimme sinua vasta päivälliselle.
Otit ystävänkin mukaasi. Kivaa.
Nimeni on Harriet M. Welsch, ja olen tosiaan aika kiva. Kiitos.
Hän on myös eksyksissä. Voitteko auttaa?
Voi sentään.
Esittelykierros on kesken.
Ei huolta, nuori neiti. Chuck tietää paikat meitä paremmin.
Chuck-kulta. Vie hänet turvapisteelle.
Hyvä on.
Olet hyvissä käsissä.
Hei hei, kultaseni.
Ihan rauhassa, poika. Älä mene liian pitkälle.
Lopeta, isä. Tiedän, mitä teet.
Tule, Harriet. Meillä on pitkä matka.
Se on näyttelyn toisessa päässä.
Selvä. Ehkä viimeinen vilkaisu saa ajatukseni rullaamaan.
Olet outo pentu, Harriet.
Ehkä sinulla on toivoa.
Pysy lähelläni. Voit oppia jotain.
Ensimmäinen oppitunti. Mistä maailmannäyttelyssä on kyse?
Maailmanrauhasta? - Väärin!
Tolvanat kaikkialta maailmasta yrittävät ansaita rahaa.
TULEVAISUUDEN LIMSAA
Joka paviljonki pursuaa...
MUISTOJA SVEITSISTÄ
...myyntivaltteja.
Tämä on vakava asia, Harriet.
Kirjoita tämä muistiin.
Jos kirjoittaisin siitä, saisin hylätyn -
ja voisin unohtaa kirjailijan urani!
Et tiedä sitä. Nämäkään neropatit eivät tiedä,
tapahtuuko näitä tulevaisuuden asioita.
Ja sinäkö tiedät?
Kun elää nykyhetkessä, ei tarvitse huolehtia siitä,
mitä tuleman pitää. Mitä tunnet tällä hetkellä?
Tuhoa! Jos en keksi aihetta esseelleni,
hra Horatio laittaa minut käyttämään narrinhattua,
kunnes pääni muuttuu kartioksi.
Se on tulevaisuutta. Mitä sinä koet juuri nyt?
No...
Juuri nyt -
on aurinkoista.
Ihmiset hymyilevät.
Hiukseni tuoksuvat rinkeleiltä.
Eikö se tunnukin paremmalta kuin tulevaisuudesta murehtiminen?
Jatketaan eteenpäin.
Jatketaan vain.
MUISTOJA SVEITSISTÄ
Katso kaikkea tätä roinaa.
Vain täysi tollo käyttäisi tätä.
Katsotaanpa, oletteko olleet tarkkana.
Minä olen aina tarkkana.
Nti Hawthorne. Voisitko auttaa ja kantaa joitakin aarteistani?
Osaako joku mainita erään näyttelyn suunnittelijoista?
Ehkä nti Welsch?
Olemme tuhon omia.
Minä odotan, nti Welsch.
Charles Earnes, hra H.
Oikein. Erinomaista, nti Welsch. Onneksi joku on hereillä.
En tiennyt, että osaat matkia Harrietia.
En minäkään.
Ääneni menee kimeäksi, kun pelottaa.
Turvapiste on tuolla.
Mikä tuo on?
Miten tämä ei saa sinua innostumaan tulevaisuudesta?
Kuvapuhelimia?
Luuletko todella, että ihmiset haluavat katsoa toisiaan puhelun aikana?
Tietenkin!
Haluan nähdä, kun Janie nauraa vitseilleni -
enkä vain kuulla hänen korskahteluaan.
Oletko saanut ideoita?
En.
Tämä on maailman futuristisin tulevaisuuspaikka.
Mikä siinä on vaikeaa?
Oikean kirjailijan ajatukset eivät voi käsitellä mitä tahansa.
On löydettävä jotain, mitä muut eivät näe.
Niin.
Maailma pitää vangita juuri oikeasta kuvakulmasta,
ja vain sinä pystyt siihen.
Joskus on kamalasti paineita saada kaikki oikeanlaiseksi.
Kirjoittaminen on helppoa. Se on vain puhetta paperilla.
Jos se on niin helppoa,
sinä voit kirjoittaa, mikä tulevaisuudessa on jännittävää,
ja minä otan kuvia näyttelystä.
Paras luomus voittaa.
Otan haasteen vastaan.
Ole varovainen. - Ole varovainen.
Saanko ottaa kuvan sinusta?
Muotokuvanko? Onpa tavanomaista.
Harriet.
Sormeni lipsahti.
Aika loppui. Katso ja itke.
Niissä on paljon elämää. Ei hassumpaa harrastelijalta.
Kiitos. Sinun vuorosi, viisastelija.
"Tulevaisuus on roskaa"?
Siinäkö kaikki?
Ajattele, Harriet.
Mitä tulevaisuudessa tapahtuukin, roskia on aina.
Se tarkoittaa, että siivoojiakin on aina.
Hetkinen. Tarkoitatko...
Tulevaisuus on siivoojia.
Eikä. Tulevaisuus on roskaa.
Siivoojia. - Roskaa.
Miksei se voi olla molempia?
Eli tulevaisuus on roskaa ja siivoojia?
Pidän siitä. Se on totuus.
Tulevaisuus on roskaa ja siivoojia!
Kuulitko tuon? Tulevaisuus on roskaa ja siivoojia!
Mitä kello on? - Puoli viisi.
En ehdi sinne. Onko turvapiste lähellä?
On, mutta miksi soittaisimme vartijoille, kun voimme etsiä luokkasi itsekin?
On vain mentävä korkealle.
Eikö isäsi sanonut, että Kodak-paviljongin peittoaa korkeudessa vain...
Maailmanpyörä!
Tule, Chuck! Juostaan kilpaa.
Katso. Onko tuo opettajasi?
Hei!
Ei saa juosta!
Ei juosta!
Me näytimme heille.
Niin teimme.
Oletko kunnossa?
Olen. Hengästyin vain vähän. Voimmeko istua?
Tiedän hyvän paikan.
Pitäkää hauskaa.
Voitko paremmin?
Olen kunnossa.
Hyvä on.
Ei haittaa, jos et ole kunnossa.
Etsitään vain luokkasi.
Eikö meidän pitäisi tehdä niin?
Niin, mutta...
Älä minusta huolehdi. Vihaan sellaista.
Olen kunnossa!
Tunsin tuon äänensävyn.
Se tarkoitti: "En ole lainkaan kunnossa."
Halusin auttaa Chuckia,
mutta en löytänyt sanoja, aivan kuten esseeni kanssa.
Luokkani on tuolla.
Jos en ehdi tuonne ennen nimenhuutoa, olen mennyttä.
Ei voi olla totta. Minun päästävä pois!
En ole edes aloittanut tehtävääni!
Vaikutat huolestuneelta.
Et tunne hra Horatiota. Hän soittaa vanhemmilleni.
Ehkä soittaakin.
Ehkä joudut vaikeuksiin, reputat tai päädyt sotilaskouluun.
Murehtiminen ei auta mitään.
Se vain satuttaa. Usko pois. Minä tiedän sen.
Miksi?
Koska...
Koska joskus olen huolissani siitä, mikä tulevaisuuteni on.
Sinähän sanoit, ettet usko tulevaisuuteen.
Älä pakota minua sanomaan sitä. Kuulostaa ylidramaattiselta, mutta...
Minulla on sydänvika.
Joskus olen huolissani tulevaisuudesta.
Voin luottaa vain siihen, mitä tapahtuu juuri nyt.
Se innoittaa minua.
Sen takia Chuckin vanhemmat olivat huolissaan.
Siksi hän hengästyi kovasti -
ja vaikutti todella yksinäiseltä.
Vain hän ja hänen kameransa. Hän pelkäsi, että saisi kärsiä.
En voi uskoa, että päivä on ohi.
Itkeekö hän?
Nimenhuuto.
Kuka auttaa lukemaan nimet, kun merkitsen läsnäolijat?
Minusta Sportin pitäisi lukea nimet, hra Horatio.
Kaikki nimet.
En voi matkia Harrietia ja lukea nimiä.
Puhu hitaasti, Sport.
Puhu hitaammin kuin koskaan elämäsi aikana.
En ole koskaan käynyt maailmanpyörässä.
Näyttely ei näytä hassummalta ylhäältä käsin.
Tarvitsin vain uuden kuvakulman.
Niin olen kuullut.
Hyvä neuvo.
Sääli, ettemme löytäneet luokkaasi ajoissa.
En voi nähdä tulevaisuutta, mutta opetit, ettei se haittaa.
Ei murehdita enää.
Nyt eletään nykyhetkessä!
Sinun kanssasi.
No niin. Thompson?
Täällä.
Sitten olisi Tanaka?
Täällä.
Walden?
Vauhtia, Sport. Bussi on kohta täällä.
Mikä hätänä, Sport? Seuraava nimi on Welsch, Harriet M.
Voi ei! Liian kylmää.
Sano se!
Welsch, Harriet.
Maailmanpyörässä? - Missä?
Hra Horatio, en halua puhua Harrietin puolesta.
Sinä kuitenkin teit niin.
Hän sanoi, ettei hän ollut saanut tarpeekseen näyttelystä,
emmekä mekään ole.
Minä kuuntelen.
Emme käyneet maailman korkeimmassa maailmanpyörässä.
Miten voimme väittää käyneemme maailmannäyttelyssä ilman sitä?
Kaikki maailmanpyörään!
Entä bussi?
Hyvä ajatus, nti Hawthorne.
Vie aarteeni bussiin,
niin palaamme pian.
Odottakaa. Minäkin tulen.
Vau! Kylläpä tämä keinuu.
Onko tuo luokkasi, Harriet?
En voi katsoa.
Nousevatko he bussiin? Ajavatko he pois?
Eivät aivan.
Loistava ajatus, Harriet! Kunpa olisin keksinyt sen itse.
Kiitos. Kai.
Hei, kaverit! En tiedä, mitä teitte, mutta pelastitte henkeni.
Voit maksaa belgialaisilla vohveleilla!
Ystäväsi välittävät sinusta kovasti.
Sanoinhan, että olen kiva.
Sinäkin olet kiva, Chuck.
Saanko ottaa kuvan sinusta, Harriet?
Oletko varmasti kunnossa? Haluatko ottaa kuvan ihmisestä?
Haluan ottaa kuvan aidosta ihmisestä.
Kutsun sitä "Kirjailija Harrietiksi".
Sinun tarvitsi vain pyytää.
Tiesin vihdoinkin, mistä kirjoittaisin esseeni.
Mikä tulevaisuudessa on jännittävintä? Kysymys kuului niin.
Vietettyäni päivän maailmannäyttelyssä olin löytänyt jotain jännittävämpää.
Sen nimi on nykyhetki.
Tulevaisuus on täynnä mahdollisuuksia,
mutta on myös paljon tuntematonta.
Tuntematon voi herättää pelkoa.
Entä jos unelmani eivät toteudukaan? Entä jos tapahtuu jotain pahaa?
Entä jos olen ypöyksin?
Jos kuitenkin elää juuri tässä hetkessä,
voi kohdata ystävän, joka haastaa tulemaan paremmaksi.
"Ajattelemaan eri tavalla ja luomaan jotain aitoa.
Jonkun, joka muuttaa tavan katsoa kokonaiskuvaa.
Tulevaisuus on arvailua, kunnes se ei olekaan.
Jos ei odota, että joku muu rakentaa tulevaisuuden,
siitä voi tehdä jotain parempaa.
Yhdessä."
HUIPPUSALAINEN
Tekstitys: Petra Rock